A	B	C	D	E	F	
1.	Projekt azonosító száma	Projekt megnevezése	Támogatást igénylő megnevezése	A projekt támogatási összege
(bruttó Ft)	Projekt rövid bemutatása	Támogathatóság feltételei	
2.	KÖZOP-1.5.0-09-11-2013-
0008	M7 autópálya Letenye–
országhatár szakasz és Mura-híd építése	Nemzeti Infrastruktúra Fejlesztő zártkörűen működő Részvénytársaság	3 208 050 000	A projekt keretében az M7 autópálya letenyei elválási csomópontjából kiinduló, az országhatárt elérő és a Mura-hídhoz csatlakozó autópálya valósult meg 1,1 km (231+316–232+410 kilométerszelvények között) hosszon, 110 km/h tervezési sebességgel, 28,00 m koronaszélességgel, 3,75 m forgalmisáv-szélességgel, 3,00 m széles leállósávval, 5,00 m széles elválasztósávval, valamint háromnyílású híddal a Mura folyó felett.	Az első kifizetési kérelem benyújtásának feltétele a költség-haszon elemzés véglegesítése és a pontosított finanszírozási hiány ráta  meghatározása, és ez alapján a támogatási szerződés módosítása. A magas közbeszerzési kockázati besorolású közbeszerzések eredményeként megkötött szerződések tekintetében a támogatási szerződés megkötését követően 
– hivatkozással a 2007–2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet 83. § (1) bekezdésében foglaltakra – szabálytalansági eljárás indítására kerül sor, amely kiterjed az alacsony kockázati besorolású közbeszerzési megállapítások vizsgálatára is. A vizsgálat eredménye alapján – ha az szükségessé válik 
– a támogató haladéktalanul kezdeményezi a támogatási szerződés módosítását az elszámolható összeg aktualizálása érdekében. A projektben kifizetést teljesíteni csak a szabálytalansági eljárás lezárását és – ha szükséges – a támogatási szerződés módosítását követően lehet.	
3.	KÖZOP-3.5.0-09-11-2013-
0046	86. sz. főút Vát elkerülő szakasz építése (89+980–
94+540 kmsz.)	Nemzeti Infrastruktúra Fejlesztő zártkörűen működő Részvénytársaság	3 125 147 000	A megvalósult útszakasz Vát települést déli irányból kerüli el mezőgazdasági területeken, keresztezve a Hosszú-víz patakot, majd átszelve a volt honvédségi gyakorlóterületet éri el a 88. számú főutat, ahol külön szintű csomópont került kialakításra. Továbbhaladva keresztezi a Kőris patakot, majd egy ideiglenes visszakötő-ág révén csatlakozik a meglévő 86. számú főúthoz. Az útszakasz jelentős része (4,5 km) megegyezik a jövőbeli M86 gyorsforgalmi út nyomvonalával, ahol már a távlati elképzeléseknek megfelelő 2x2 forgalmi sávval épült meg. A környezet védelme érdekében vadvédő kerítés, három hüllőátjáró és egy vadátjáró is létesült.		
4.	KÖZOP-3.5.0-09-11-2014-
0017	Közlekedésbiztonsági csomópont átépítési program	Nemzeti Infrastruktúra Fejlesztő zártkörűen működő Részvénytársaság	1 344 953 000	A projekt keretében hat darab csomópont került kialakításra, melyek megépítésével a balesetveszélyes helyzetek minimalizálódtak, illetve megszűntek az ebből fakadó kedvezőtlen állapotok, hatások. A körforgalmak megépítésével a szállítási idő és utazási kényelem jelentősen javult, melynek hatására további beruházások is megvalósulhattak a térségben, így a projekt nemzetgazdasági szinten jelentkező kedvező hatása is kiemelendő.